NSB type 45

NHJ litra A var en serie på fem damplokomotiver, nummer 1–5, med akselrekkefølge 2'C-3 bygget av Thunes mekaniske verksted i 1911 og Hamar Jernstøberi i 1914 og 1919 for Norsk Hoved-Jernbane (NHJ). De ble benevnt NSB type 45a fra 1926 etter at de ble overtatt av NSB sammen med resten av materiellet på Hovedbanen.

Typen hadde store likheter med litra H (senere type 47), men var bygget for persontog og fikk en hastighet på 80 km/t. Før 2. verdenskrig gikk maskinene i hurtigtog på Hovedbanen, Kongsvingerbanen og Østfoldbanen. I oktober 1949 ble nr. 3 og 4 overført til Vestfoldbanen ved omleggingen til bredspor, mens nr. 1, 2 og 5 gikk samme vei i 1951 som følge av elektrifiseringen av Kongsvingerbanen. De gikk også i persontog på Randsfjordbanen fra 1956 til 1958. Nr. 3 ble utrangert i desember 1954. Etter elektrifiseringen av Vestfoldbanen i 1957 ble de siste fire maskinene utrangert 28. desember året etter.

Se også 
 Liste over damplokomotiver hos Norsk Hoved-Jernbane

Litteratur

Eksterne lenker 
 Type 45 – NJK Materielldatabasen
 Type 45 – Jernbane.net

 Damplokomotiver i Norge